Na temelju odredbe članka 5. stavka 1. Zakona o upravljanju javnim ustanovama u kulturi („Narodne novine“ broj: 96/01), članka 40. Zakona o ustanovama („Narodne novine“ broj: 76/93, 29/97, 47/99, 35/08), članka 7. Sporazuma o osnivanju javne ustanove Agencije za upravljanje Starogradskim poljem («Službeni glasnik Grada Starog Grada», broj 1/09; «Službeni glasnik Općine Jelsa», broj 1/09), odredbe članka 27. stavak 1. Statuta Javne ustanove Agencije za upravljanje Starogradskim poljem («Službeni glasnik Grada Staroga Grada broj 11/18; «Službeni glasnik Općine Jelsa», broj 8/18) i odredbe članka 32. stavka 1. alineje 27. Statuta Grada Staroga Grada («Službeni glasnik Grada Starog Grada», broj: 12/09, 3/10, 4/13, 5/13 i 6/18) *Gradsko vijeće Grada Staroga Grada* na prijedlog Upravnog vijeća Javne ustanove Agencije za upravljanje Starogradskim poljem na XX. sjednici održanoj dana 20. prosinca 2018. godine d o n o s i

***R J E Š E N J E***

***o imenovanju ravnatelja Javne ustanove Agencije za upravljanje***

***Starogradskim poljem***

1. VINKO TARBUŠKOVIĆ i m e n u j e s e ravnateljem/ravnateljicom Javne ustanove Agencije za upravljanje Starogradskim poljem.
2. Ravnatelj se imenuje na mandat od 4 godine.
3. Ovo Rješenje stupa na snagu danom donošenja, a objavit će se u «Službenom glasniku Grada Starog Grada».

***O b r a z l o ž e n j e***

Člankom 40. Zakona o ustanovama ravnatelj ustanove imenuje se na temelju javnog natječaja.

Člankom 5. Zakona o upravljanju javnim ustanovama u kulturi, ravnatelje javnih ustanova u kulturi kojih su osnivači ili vlasnici gradovi ili općine, imenuje i razrješavaju predstavnička tijela osnivača na prijedlog upravnih vijeća ustanova.

Isto je određeno i člankom 27. Statuta Javne ustanove Agencije za upravljanje Starogradskim poljem.

Upravno vijeće Javne ustanove Agencije za upravljanje Starogradskim poljem, a na temelju Odluke Upravnog vijeća od 12. listopada 2018. godine raspisuje i objavljuje javni natječaj za imenovanje ravnatelja/ice javne ustanove Agencije za upravljanje Starogradskim poljem koji je objavljen u javnom glasilu „Slobodna Dalmacija“ te na Internet stranicama Grada Staroga Grada dana 15. listopada 2018. godine.

Dana 10. studenog 2018.godine, Upravno vijeće Agencije je na VI. sjednici pristupilo otvaranju prispjelih prijava nakon čega su svi prijavitelji koji su podnijeli uredne i potpune prijave pozvani na usmeni razgovor.

Dana 19. studenog 2018. godine Upravno vijeće Agencije pristupilo je usmenog razgovoru sa prijaviteljima o čemu je sastavljen zapisnik te je dana 21. studenog 2018. godine Upravno vijeće Agencije obavijestilo Grad Stari Grad i Općinu Jelsa o prijedlogu za kandidata za ravnatelja Javne ustanove Agencije za upravljanje Starogradskim poljem, a kojim dopisom je predložen Vinko Tarbušković za naredno četverogodišnje razdoblje s obzirom da predloženi ispunjava sve propisane uvjete za imenovanje.

Dana 29.studenog 2018.godine, na X. sjednici Općinskog vijeća Općine Jelsa doneseno je Rješenje o imenovanju ravnatelja Javne ustanove Agencije za upravljanje Starogradskim poljem („Službeni glasnik Općine Jelsa“ broj: 9/18).

Slijedom gore navedenog, a temeljem članka 5. Zakona o upravljanju javnim ustanovama u kulturi te članka 27. Statuta Javne ustanove Agencije za upravljanje Starogradskim poljem, odlučeno je kao u izreci.

Uputa o pravnom lijeku

Protiv ovog Rješenja nije dopuštena žalba, ali se može pokrenuti upravni spor tužbom pred nadležnim Upravnim sudom u Splitu, u roku od 30 dana od dana dostave ovog Rješenja.



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 013-01/18-01/9 PREDSJEDNIK

URBROJ: 2128/03-18-2 GRADSKOG VIJEĆA

Stari Grad, 20. prosinca 2018. god. *Toni Lučić Lavčević, dr.med.*

Rješenje se dostavlja:

1. Vinko Tarbušković
2. Lana Zake
3. Frančesko Duboković
4. Javna ustanova Agencija za

upravljanje Starogradskim poljem

Stari Grad,

1. Općina Jelsa – Općinsko vijeće – Jelsa
2. U s p i s u